ร้านนี้เป็นร้านอาหารที่เปิดตั้งแต่เช้า กลางวัน เย็น เลยไปจนถึงมื้อค่ำเลยค่ะ เรียกได้ว่าขาดไปอีกไม่กี่ชั่วโมงก็จะแข่งก็เซเว่นได้แล้ว55 เมนูอาหารของร้านนี้เค้าบอกว่า เมนูอาหารของเค้าเป็นเมนูอาหารเพื่อสุขภาพ คือคัดสรรแต่ของดีมีประโยชน์มาเป็นวัตถุดิบ ในแบบโมเดิร์นเอเชียนฟิวชั่นค่ะ ฟังแล้วไม่ค่อยเข้าใจเค้าเลยอธิบายให้ฟังอีกหน่อยว่ามันคือการผสมผสานกันระหว่างหน้าตาแล้วก็รสชาติอาหารจากหลากหลายวัฒนธรรมทั้งแบบไทยๆ รวมไปถึงแบบตะวันตกและตะวันออก จริงๆแล้วเมนูอาหารของที่นี่ก็ไม่ได้มากมายเท่าไหร่นะคะ ส่วนใหญ่จะเน้นที่คอกเทลหรือว่าไวน์มากกว่า เปิดเมนูไปเจอชื่ออาหารไม่คุ้นตาเลย อ่านแล้วไม่รู้ว่ามันคืออะไรจนต้องคอยถามพนักงานตลอด พนักงานก็ดีนะ ตอบหมด ไม่มีท่าทางรำคาญเลย ในที่สุดเราก็สั่งข้าวนาซิโกเรงมาจนได้ บอกตรงๆเลยค่ะว่าไม่รู้เลยว่ามันเป็นยังไง พนักงานบอกแต่ว่าเป็นอาหารของมาเลเซีย จริงๆเค้าจะอธิบายแหละแต่เราบอกว่าไม่ต้อง เซอร์ไพรส์ดี ตอนมาเสิร์ฟนี่ตื่นเต้นมาก อยากรู้ว่าหน้าตาเป็นยังไง แวบแรกที่เห็น เราว่าหน้าตามันเหมือนข้าวผัดอเมริกัน โปะไข่ดาวมาข้างบน แล้วก็มีไก่ย่างมาให้ด้วย มาพร้อมกับเครื่องเคียงเป็นอาจาดกับหอมเจียว เราว่ารสชาติก็พอได้นะคะ ไม่ค่อยคุ้นลิ้นเท่าไหร่ ไก่ย่างก็นุ่มดีค่ะ เค้าเป็นไก่ย่างราดน้ำจิ้มสูตรของเค้าอ่ะค่ะ รสชาติคล้ายๆไก่สะเต๊ะนะเราว่า ข้าวก็เป็นข้าวผัดนะคะ แต่เราไม่รู้ว่าเค้าผัดกับอะไรบ้าง รสชาติหวานนิดๆค่ะ แต่ก็กลมกล่อมดี ตัวข้าวผัดมากำลังดีนะคะ ข้าวเม็ดสวย ผัดมาแห้ง ไม่แฉะ ใช้ได้เลยค่ะ ไข่ดาวก็สุกกำลังดี เจาะแล้วมีไข่แดงเยิ้มๆออกมา รสชาติรวมๆถือว่าโอเคค่ะ ส่วนเพื่อนเราเซฟๆ สั่งข้าวผัดสับประรดไป เสิร์ฟใส่สับประรดมาเลย เพื่อนเราบอกว่าอร่อย รสชาติดีเลยค่ะ รวมๆแล้วเราว่าร้านนี้ก็โอเคนะ เหมาะกับการมาดินเนอร์และจิบเครื่องดื่มเบาๆตอนมื้อค่ำ บรรยากาศแบบเห็นวิวแม่น้ำ เห็นเรือผ่านไปผ่านมาเพลินดีเหมือนกันค่ะ ร้านก็ตกแต่งสวยนะคะ ออกแนวโมเดิร์นแบบผสมล้านนานิดๆพอให้มีกลิ่นอายทางเหนือ บรรยากาศร่มรื่น สบายดีค่ะ ส่วนเรื่องราคาอาหาร ก็ไม่ได้แพงอย่างที่คิดนะคะ